
הנדון: "בקשה לקבלת מידע מכוח חוק חופש המידע" מיום 30.05.18

במענה לפנייתך שבנדון, שהתקבלה במשרדנו, בהתאם להוראות חוק חופש המידע התשנ"ח-1998 (להלן - חוק חופש המידע),  הרינו להשיבך כדלקמן:

1) סעיף א' לבקשתך - מידע לגבי סך הנכסים המנוהלים על ידי גופים מוסדיים ניתן למצוא באתר רשות שוק ההון, ביטוח וחיסכון (להלן - הרשות). המידע מתפרסם בדוחות השנתיים של הממונה על שוק ההון, ביטוח וחיסכון, בחלוקה לפי המוצרים השונים (למשל בעמוד 21 לחלק "נתונים כמותיים" של הדוח השנתי לשנת 2016), והן במערכות הגמל נט, ביטוח נט ופנסיה נט, ובדוחות הרכב הנכסים. להלן קישור לאתר הרשות, בו מפורסם המידע האמור:

לפיכך, ומאחר שהמידע מפורסם בפומבי, לא מצאנו מקום להיענות לבקשתך להעביר את המידע, וזאת בהתאם להוראת סעיף 8(4) לחוק חופש המידע.
2) סעיף ב' לבקשתך - בקשתך לקבל את סך האחזקות של כל גוף מוסדי ביחס לסך האחזקות הכולל של הגופים המוסדיים - מידע אודות סך האחזקות של כל גוף הוא פומבי, ומצוי במערכות הביטוח נט, גמל-נטו ופנסיה-נט, שם תוכלי לאתר את סך האחזקות עבור כל גוף, ולבחון את היחס שבין אחזקת כל גוף לסך האחזקות של כל הגופים. לפיכך, לא מצאנו מקום להיעתר לבקשתך בעניין זה, לאור הוראות סעיף 8(4) לחוק חופש המידע.
3) סעיפים ג' - ד' ו-ו' לבקשתך - אמצעי פיקוח לעניין יישום הוראות חוזר גופים מוסדיים 2014-9-6 - נבהיר כי בקשתך אינה בקשה לקבל מידע כהגדרתו בחוק חופש המידע. עם זאת, נציין כי העברנו את פנייתך למחלקת שוק ההון, שברשות. העתק מתשובתה מצורף כנספח למכתבי זה. 
4) סעיף ה' לבקשתך - מבדיקה שערכנו, עולה כי בשנה האחרונה הוגשה לרשות תלונה אחת בגין הפרת הוראות שנקבעו לעניין השתתפות באסיפות כלליות. 
בכבוד רב,

ליאת שטרק

